OpenLLM-France/wikimedia huggingface dataset:
# Racconigiko gaztelua

Racconigiko gaztelua (italieraz: Castello di Racconigi) Savoiako errege etxearen egoitzetako bat da, Unescok Gizateriaren ondare izendatua 1997. urtean. 823-020 kodea du eta Piazza Carlo Alberton dago Racconigin (Cuneoko probintzia, Piamonte, Italia).

## Kanpo estekak

* webgune ofiziala ((Italieraz) eta (Ingelesez))
* Datuak: Q19851
* Multimedia: Castello Reale di Racconigi / Q19851
# Rust (Austria)

Rust (alemanez ʁʊst ahoskatua; hungarieraz: Ruszt; kroazieraz: Luzic edo Rušta) Austriako hiribildu edo Statutarstadt bat da, Burgenland estatuan eta Neusiedl aintziraren ondoan. Hungariako mugatik oso gertu dago. Azken zentsuaren arabera 1.984 biztanle baino ez bazituen ere, herrialdeko hiribildurik txikiena da, Hungariak bere estatusa eman baitzion hiri independente gisa 1681ean. Statutarstadt gisa barruti bat da ere (Bezirk) eskubide propioz. Hiria ezaguna da bere ardoengatik, bereziki Beerenauslese, Eiswein eta Ruster Ausbruch.

## Historia

Herria Ceel izena zuen 1317an Karlos I.a Hungariakoak emandako agiri batean. Bere izena szil hungarierazko hitzetik (euskaraz: «zumar») eratorria, eta ondoren Rüster edo Rusten alemanera itzulia. Gaur egungo izen hungariarra ere alemaniar hitz beraren itzulpena da. Rusteko herritarrek 1470ean merkatu antolatzeko eskubidea jaso zuten, eta 1524an beren ardo upelen kortxoak "R" marka ospetsuarekin markatzeko pribilegioa. Herriak, azkenean, independentzia lortu zuen 1681eko Soprongo dietan, Leopoldo I.a enperadorearen aginduz.
1921ean, Burgenland eskualdearekin batera, Rust Hungariatik Austriako Errepublikara igaro zen.

## Herri eta hiri senidetuak

* Kulmbach (Alemania), 1981.
* Tokaj (Hungaria)

## Kanpo estekak

* Datuak: Q259214
* Multimedia: Rust (Burgenland) / Q259214
# 1695
## Jaiotzak

* Martxoaren 3a – María Aguilar Velarde, mexikar moja domingotarra eta idazlea (h. 1756).
* Martxoaren 10a – Adrien Manglard, frantziar margolari eta marrazkilaria (h. 1760).
* Maiatzaren 3a – Antonio Lanzagorta, bizkaitar militarra.
* Maiatzaren 3a – Henri Pitot, frantziar ingeniaria eta fisikaria (h. 1771).
* Irailaren 3a – Pietro Antonio Locatelli, italiar musikagile eta biolinista (h. 1764).
* Abenduaren 19a – Jacob de Wit, herbeheretar margolaria (h. 1754).
* Abenduaren 29a – Jean-Baptiste Pater, frantziar margolaria (h. 1736).

## Heriotzak

* Urtarrilaren 4a – François-Henry de Montmorency-Bouteville, Luxenburgoko dukea eta Frantziako mariskala (j. 1628).
* Otsailaren 6a – Ahmed II.a, Otomandar Inperioko sultana (j. 1643).
* Martxoaren 25a – Luisa Karolina Radziwiłł, Lituaniako Dukerri Handiko magnatea (j. 1667).
* Apirilaren 3a – Melchior d'Hondecoeter, herbeheretar animalien margolaria (j. 1636).
* Apirilaren 13a – Jean de La Fontaine, idazle frantziarra (j.1621).
* Apirilaren 17a – Gurutzeko Sor Juana Ines, mexikoko erlijioso katolikoa, olerkaria eta antzerkigilea (j. 1651).
* Maiatzaren 30a – Pierre Mignard, frantziar margolaria (j. 1612).
* Uztailaren 8a – Christiaan Huygens, astronomo, fisikari eta matematikari herbeheretarra (j. 1629).
* Azaroaren 21a – Henry Purcell, Britainia Handiko konpositore barrokoa (j. 1659).
* Francisco Joaniz Etxalazkoa, nafar elizgizon eta politikaria (j. 1624).

## Kanpo estekak

* Datuak: Q7696
* Multimedia: 1695 / Q7696
# 1756
## Gertaerak

* Maiatzaren 17a – Zazpi urteko gerra hasten da.

### Kirolak
## Jaiotzak

* Urtarrilaren 2a – Manuel Quintano, arabar apaiz eta ardogilea (h. 1818).
* Urtarrilaren 3a – Jérôme Pétion de Villeneuve, frantziar idazle eta politikaria, Parisko alkatea (h. 1794).
* Urtarrilaren 17a – Juan Carlos Areitzaga, gipuzkoar militarra (h. 1816).
* Urtarrilaren 25a – José Ezkerra, nafar itsaslari eta militarra (h. 1801).
* Urtarrilaren 27a – Wolfgang Amadeus Mozart, austriar musikagilea (h. 1791).
* Otsailaren 6a – Aaron Burr, Ameriketako Estatu Batuetako 3. presidenteordea (h. 1836).
* Martxoaren 3a – William Godwin, ingeles idazle eta filosofoa (h. 1836).
* Martxoaren 4a – Henry Raeburn, eskoziar erretrauen margolaria (h. 1823).
* Martxoaren 30a – Juan Antonio Llorente, errioxar eruditu, politikari eta elizgizona (h. 1823).
* Martxoaren 30a – Jean-François Pilâtre de Rozier, frantses fisikaria eta aeronauta (h. 1785).
* Apirilaren 20a – Juan Diaz de Espada, arabar elizgizona eta ongilea (h. 1832).
* Maiatzaren 27a – Maximiliano I.a Josef Bavariakoa, Bavariako lehenbiziko erregea (h. 1825).
* Ekainaren 6a – John Trumbull, estatubatuar margolaria (h. 1843).
* Uztailaren 9a – José Goia, nafar apaiz katoliko eta itzultzailea (h. 1807).
* Uztailaren 10a – Jose Antonio Larrunbide Urkidizar, gipuzkoar politikari liberala (h. 1827).
* Abuztuaren 1a – Pierre Louis Prieur, Frantziako politikaria, ezker muturreko iraultzailea (h. 1827).
* Abuztuaren 12a – Federico Gravina, espainiar militarra (h. 1806).
* Abuztuaren 13a – James Gillray, ingeles karikaturagilea (h. 1815).
* Irailaren 21a – John Loudon McAdam, eskoziar ingeniaria, errepideak eraikitzeko Macadam sistemaren garatzailea (h. 1836).
* Azaroaren 19a – Pierre Haudaudine, lapurtar enpresaburu eta militarra (h. 1846).
* Abenduaren 26a – Bernard Germain de Lacépède, frantziar zoologo, politikari eta musikaria (h. 1825).
* Abenduaren 27a – Juan Antonio Iza-Zamakola, euskal idazle, kazetari eta historialaria (h. 1826).

## Heriotzak

* Otsailaren 25a – María Aguilar Velarde, mexikar moja domingotarra eta idazlea (j. 1695).
* Martxoaren 30a – Sebastian Albero, nafar klabezin-jotzailea eta musikagilea (j. 1722).
* Apirilaren 10a – Giacomo Antonio Perti, italiar musikagile barrokoa (j. 1661).
* Apirilaren 16a – Jacques Cassini, astronomo italiar-frantziarra (j. 1677).
* Azaroaren 19a – Martin Elizakoetxea, nafar elizgizona (j. 1679).
* Abenduaren 11 – Teodoro Korsikakoa, alemaniar abenturazale eta Korsikako erregea (j. 1694).
* Agustin Leitza, Peruko Erregeorderriko Kapitain Jenerala, bere testamentuan Andoain herriari diru asko utzi ziona (j. 1694).

## Kanpo estekak

* Datuak: Q7632
* Multimedia: 1756 / Q7632
# Gijón

Gijón (asturieraz Xixón eta ofizialki Gijón/Xixón) —edo, euskarazko izen historiko gisa, Kixoi— Asturiasko (Espainia) iparraldean dagoen hiria da, Kantauri itsasoaren kostaldean.
2008ean 275.699 biztanle zituen, probintziako hiririk handiena izanda, hiriburua Oviedo den arren.
Euskarazko testu berezi, historia lan edo eleberrietan Kixoi ere aurki daiteke.

## Klima

Datu klimatikoak (Gijón) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 13.1 | 13.8 | 14.9 | 15.6 | 17.8 | 20.2 | 22.4 | 23.2 | 21.8 | 19.0 | 15.6 | 14.0 | 17.6 |
| Batez besteko tenperatura (ºC) | 8.9 | 9.6 | 10.7 | 11.8 | 14.3 | 16.9 | 19.2 | 19.7 | 17.9 | 15.0 | 11.6 | 9.9 | 13.8 |
| Batez besteko tenperatura minimoa (°C) | 4.7 | 5.4 | 6.6 | 8.1 | 10.9 | 13.6 | 16.0 | 16.2 | 14.1 | 11.0 | 7.6 | 5.8 | 10.0 |
| Pilatutako prezipitazioa (mm) | 94 | 85 | 74 | 93 | 79 | 47 | 45 | 54 | 70 | 104 | 120 | 104 | 971 |
| Prezipitazio egunak (≥ 1 mm) | 12 | 11 | 10 | 12 | 11 | 7 | 6 | 7 | 8 | 11 | 12 | 12 | 121 |
| Eguzki orduak | 103 | 109 | 137 | 151 | 167 | 180 | 194 | 190 | 158 | 132 | 106 | 92 | 1721 |
| Iturria: AEMET ||||||||||||||

## Parrokiak eta auzoak
### Parrokiak

| Serín Tacones Fresno Granda Cenero | Puao Veriña Xove Bernueces Porceyo | Xixón Somió Cabueñes Vega | Deva Caldones Valdornón Santurio | Fano Llavandera Güerces Roces | Llorio La Pedrera Ruedes Tremañes |

### Hiriko auzoak

| La Calzada Centru Ciares | Cerilleru Cimavilla Contrueces | El Cotu El Llanu L'Arena | Llaviada Montevil Natahoyo | Nuevu Xixón Pumarín Polígonu de Pumarín |

## Portua

Merkataritza portu nabarmena dauka, El Musel izenekoa, Asturiesko garrantzitsuena dena.
Arrantzarako eta kirol ekintzetarako ere erabiltzen da.

## Kultura

* Gijóngo Aste Beltza

## Demografia

Iturria: [ Instituto Nacional de Estadística de España]

## Kirolak

Real Sporting de Gijon hiriko futbol taldea da eta etxeko partidak El Molinón estadioan jokatu ohi ditu. Espainiako futbol ligako bigarren mailan jokatzen du 1998tik, 21 denboraldi jarraian lehen mailan ibili ondoren.

## Hedabideak

* "El Comercio", egunkaria.

## Herritar ezagunak

* Gaspar Melchor de Jovellanos (1744-1811), ilustratua.
* Santiago Carrillo (1915-2012), politikaria.
* Nacho Vegas (1974-), kantaria.

## Erreferentziak

* ↑ Euskaltzaindia - 157. araua
* ↑ Euskaltzaindiaren 149. araua: Euskal Herri inguruko exonimoak
* ↑ AEMET. Valores Climatológicos Normales. Gijon. .
* ↑ http://www.ine.es/

## Ikus, gainera

* Asturiasko udalerrien zerrenda

## Kanpo estekak

* (Gaztelaniaz)(Asturieraz) Hiriko webgune ofiziala
* Datuak: Q12273
* Multimedia: Gijón / Q12273
# Waidhofen an der Ybbs

Waidhofen an der Ybbs (alemanez vaɪtˈhoːfn̩ an deːɐ̯ ˈɪps ahoskatua, euskaraz: «Waidhofen Ybbsen») Austriako estatutu-hiri (statutarstadt) bat da Austria Beherean. Azken zentsuaren arabera 11.333 biztanle zituen, 131.56 km²ko azaleran. Lehen aipamena 1186koa da eta Ybbstal eskualdeko ekonomia hiriburua izan da XIV. mendetik aurrera.

## Kanpo estekak

* Datuak: Q427385
* Multimedia: Waidhofen an der Ybbs / Q427385
# Bogor

Bogor (indonesieraz: Kota Bogor; sunderaz: ᮘᮧᮌᮧᮁ; txinera sinplifikatuz: 茂物; pinyinez: Mào wù) Indonesiako hiria da, Mendebaldeko Java probintziakoa. 118,5 kilometro koadroko eremua du, eta 2021ean 1,075,457 biztanle zituen. Ospe handikoa da bertako lorategi botanikoa (indonesieraz: Kebun Raya Bogor), munduko zaharrenetako eta handienetako bat.

## Erreferentziak

* ↑ Visualisasi Data Kependudukan - Kementerian Dalam Negeri 2021. .
* ↑ Pusat Konservasi Tumbuhan Kebun Raya-LIPI. krbogor.lipi.go.id (Noiz kontsultatua: 2016-10-5).

## Kanpo estekak

* Hiriko gobernuaren webgunea, kotabogor.go.id
* Bogorko lorategi botanikoaren webgunea, krbogor.lipi.go.id
* Datuak: Q10393
* Multimedia: Bogor (city) / Q10393
# Mauthausen

Mauthausen azoka hiri txikia da, Austriako Austria Garaia eskualdean dagoena, Linz hiritik 20 bat kilometro ekialdera. Mauthausenek 4.850 biztanle zituen 2001. urtean.
Bigarren Mundu Gerran, Mauthausen eta Gusen herrien inguruan egin zuten Mauthausen-Gusenetako kontzentrazio esparruen multzoa.

## Kanpo estekak

* Datuak: Q658855
* Multimedia: Mauthausen / Q658855
# Karniola

Karniola (eslovenieraz eta kroazieraz: Kranjska; alemanez: Krain; italieraz: Carniola; hungarieraz: Krajna) Esloveniako eskualde historikoa izan zen, herrialdeko mendebaldeko erdian kokatutakoa. Karniola Garaia (Gorenjska), Erdialdeko Karniola (Notranjska) eta Karniola Beherea (Dolenjska) lurralde historikoetan banatu izan zen 1849tik 1918 arte. Gaur egun, bestela, Karniola Garaia eskualde estatistikoa, Gorizia, Kostaldea-Karst, Karniola Beherea-Kostaldea eta Hego-ekialdeko Esloveniatan banatuta dago.
1991an, Esloveniako populazioaren %47a bizi zen antzinako Karniolako dukerriaren mugen barruan.

## Irudi galeria

* Karniolako mapa 1791an.
* Mapa Habsburgotarren garaian: 1 eta 2 zenbakiekin Karniolako lurraldeak.
* Gaur egungo eskualdeak.

## Ikus, gainera

* Esloveniako historia

## Kanpo estekak

* Datuak: Q193474
* Multimedia: Carniola / Q193474
# Austriako bandera

Austriako bandera :
| Erabilera | |
| Proportzioa | 2:3 |
| Erabakia | 1945 |
| Koloreak | Gorria Zuria |
Austriako bandera hiru errenkadaz osatuta dago, gorriak goikoa eta behekoa, eta zuria erdikoa. Munduko bandera nazionalik zaharrenetako bat da, 1230an lehen aldiz erregistratu baitzen, nahiz eta gaur egungo bertsioa 1945eko maiatzaren 1ean erabakitakoa den. Austriako hiru errenkadako bandera Babenberg dinastiaren armetan sortu zen. Habsburgotarren estandarte beltz eta horia ez bezala, bandera gorri-zuri-gorria laster lotu zen ez errege edo errege batekin, baizik eta herrialdearekin berarekin.
1230etik Austriako bandera gisan balio izateaz gain, itsas bandera gisan eta Toscanako Dukerri Handiaren eta Modena eta Reggioko Dukerriaren bandera gisan hartua izan zen XVIII. eta XIX. mendeetan, hurrenez hurren, biak, Habsburgotarren Etxeko adar txikiek gobernatzen zituztelako.

## Erreferentziak

* ↑ (Ingelesez) Austrian Information. Information Department of the Austrian Consulate General 1974 (Noiz kontsultatua: 2020-10-12).

## Kanpo estekak

* Datuak: Q46835
* Multimedia: National flag of Austria / Q46835
# Autobahn

Autobahn Alemaniako eta Austriako autobide sareei deitzen zaio. Euren berezitasuna abiadura mugarik ez dagoela da, baina 130 km/h-ra ibiltzeko gomendioa dago.

## Kanpo estekak

* (Alemanez) Suitzako autobideen informazioa eta argazkiak.
* (Alemanez) Alemaniako autobideen atlasa.
# Land der Berge, Land am Strome

Land der Berge, Land am Strome (euskaraz: «Mendiz betetako lurra, ibaiez betetako lurra») Austriako nazio ereserkia da. 1947 urtean, ofizial bihurtu zen.

## Musika

Wolfgang Amadeus Mozarten 1791ko azaroaren 17ko "Eine Kleine Freimaurer Kantata"ren (Kantata mazoniko txikia) moldaketa Paula von Preradovicek egina da.

## Hitzak
### Alemanieraz

    Land der Berge, Land am Strome,
    Land der Äcker, Land der Dome,
    Land der Hämmer zukunftsreich!
    Heimat bist du großer Söhne,
    Volk begnadet für das Schöne,
    Vielgerühmtes Österreich,
    Vielgerühmtes Österreich!
    Heiß umfehdet, wild umstritten,
    Liegst dem Erdteil du inmitten
    Einem starken Herzen gleich.
    Hast seit frühen Ahnentagen
    Hoher Sendung Last getragen,
    Vielgeprüftes Österreich,
    Vielgeprüftes Österreich.
    Mutig in die neuen Zeiten,
    Frei und gläubig sieh uns schreiten,
    Arbeitsfroh und hoffnungsreich.
    Einig lass in Brüderchören,
    Vaterland, dir Treue schwören.
    Vielgeliebtes Österreich,
    Vielgeliebtes Österreich.

## Kanpo estekak

* Datuak: Q126658
* Multimedia: National anthem of the Republic of Austria / Q126658
# Ottensheim

Ottensheim Urfahr-Umgebung barrutiko udalerria da, Austria Garaia estatuan, Austrian, 2018. urtearen hasieran 4721 biztanle zituen.
Estatuaren iparraldean dago, Txekiar Errepublikaren mugatik gertu, Danubio ibaiaren iparraldetik eta Linz hiritik (estatuko hiriburua) hurbil.

## Erreferentziak

* ↑ Citypopulation.de Estadísticas del distrito de Urfahr-Umgebung. Consultado el 25 de julio de 2018.

## Kanpo estekak

* Datuak: Q683160
* Multimedia: Ottensheim / Q683160
# Altlichtenberg

Altlichtenberg Austriako udalerri bat da, Urfahr-Umgebung barrutian. Azken zentsuaren arabera biztanle zituen, kilometro karratuko azaleran.
# Domingos Oliveira

Domingos Augusto Alves da Costa Oliveira (Lisboa, 1873ko uztailaren 31 – ibidem, 1957ko abenduaren 24a) portugaldar jeneral eta politikaria izan zen, Portugalgo lehen ministroa 1931tik 1932ra.
Zalditeriako ofiziala izan zen eta ideologia monarkikokoa; beraz, errepublika aldarrikatzearen aurka agertu zen. 1926an Portugalgo Lehen Errepublikaren amaieraren eta diktaduraren ezarpenaren bultzatzaileetako bat izan zen. 1927an Lisboako gobernadore izendatu zuten.
1930ean izendatu zuten lehen ministro, Estado Novoren aurreko Diktadura Nazionalaren garaian. Kontserbadore bat izan zen, eta demokrazia berrezartzeko saiakera guztien aurka agertu zen, 1931ko apirilean eta maiatzean Azoreetan eta Madeiran huts egindako altxamendu militarrak bezala. 1932an dimisioa eman zuen António de Oliveira Salazarren alde, askoz ezagunagoa baitzen.
# Buba Espinho

Buba Espinho, (Bernardo Ramos Ribeiroren izen artistikoa, Beja, 1995eko apirilaren 24a ) portugaldar abeslaria da. António Zambujo edo Luís Trigacheirorekin batera, Alentejoko abeslari ospetsuenetako da.

## Erreferentziak

* ↑ «“No Alentejo nascemos com um dom especial”» Associação Mutualista Montepio.
* ↑ Embaixada de Portugal em Timor-Leste. .

## Kanpo estekak

* Datuak: Q128694002
# Galietako Inperioa

Galietako Inperioa (latinez Imperium Galliarum) Erromatar Inperioaren historian, Hispania, Germania, Britania eta Galia probintziek osatu zuten inperioa izan zen. Inperio horretako lehen enperadorea, Postumo izan zen. Ordura arte, Inperio osoa, Hispaniatik Judeara, erabat batuta egon zen, baina aipaturiko Postumok berak, aurreko lau probintziak Inperiotik atera zituen, Galietako Inperioa osatzeko, Erromatar Inperioko Enperadorearen agintetik at geratuz. Inperioaren lehen zatiketa hau, Galieno enperadore zelarik gertatu zen.

## Enperadoreak

Galietako Inperio honen lehen enperadorea, aipaturiko Postumo izan zen, 259. urtetik, 268. urtera arte. 260. urtean, Valeriano Enperadorea, pertsiar sasandarren eskuetan erori zen, eta, ordutik aurrera, bere seme Galieno arduratu zen Erromatar Inperioa gobernatzeaz. Bere egitekoen artean, Galietako Inperioa Erromatar Inperioarentzat berreskuratzea izan zen, baina, bere agintaldian iraun zuen garaian, ez zuen bere xedea lortu. 268. urtean hil zen, Postumoren urte berean.
Bigarrena, Marko Aurelio Mario izan zen. Honek, 268. urtean gobernatu zuen Galietako Inperioa, bere soldaduek hil zuten arte.
Hirugarrena, 268. urtean ere, edo agian 269an, hori ez dago oso argi, Viktorino izan zen, eta bi urtez izan zen Galietako Inperioko Enperadore. Urte horretan, eta 270. urtera arte, Erromatar Inperioko enperadorea, Klaudio II.a Gotikoa izan zen. Saiakera handiak egin zituen, Galietako Inperioa Erromatar Inperioarentzat berreskuratzeko. Garaipen asko lortu zituen, baina, izurrite baten ondorioz, 270. urtean hil zen, Galietako Inperioa botere zentralarentzat oraindik berreskuratu gabe. Halere, Hispania behintzat, berreskuratu ahal izan zuen, 269. urtean.
Laugarrena, eta azkena, Tetriko I.a izan zen. Bere seme Tetriko II.arekin batera gobernatu zuen Galietako Inperioa, 271. urtetik, 274. urtera arte. Urte horretan, Galietako Inperioa Erromatarrarentzat berreskuratu ahal izan zuen Aureliano enperadoreak, hau izan baitzen Klaudio II.aren ondorengoa erromatar Inperioaren tronuan, 270. urtetik, 275. urtera arte.
* Postumo
* Marcus Aurelius Marius
* Viktorino
* Tetriko
* Tetriko gaztea

## Erreferentziak

* ↑ (Ingelesez) Wasson, Donald L.. «Postumus» World History Encyclopedia (Noiz kontsultatua: 2024-05-27).

## Kanpo estekak

* Datuak: Q273025
* Multimedia: Gallic Empire / Q273025
# Bundoran

Bundoran (irlanderaz Bun Dobhráin), Irlandako Donegalgo konderriaren hegoaldean dagoen kostaldeko udalerri bat da. 2006ko erroldaren arabera 1.964 biztanle zituen. N15 errepidean dago, Ballyshannon udalerritik hurbil. Irlandan turismogune ospetsua izateagatik ezaguna da, bertan hondartza ugari daudelarik.

## Iruditegia

* Bundoran eta inguruko muinoak.
* Gure Ama Itsasoko Izarraren eliza.
* Kalea.
* Kale nagusia.

## Kanpo estekak

* Bundorango udal webgunea (Ingelesez) (Gaeleraz)
* Datuak: Q1009405
* Multimedia: Bundoran / Q1009405
# Jeanne d'Arc (1900eko filma)

Jeanne d'Arc Georges Méliès zinemagilearen film mutua da, 1900. urtekoa. Jeanne Calvière, Georges Méliès eta Jeanne d'Alcy aktoreek antzeztu zuten.

## Aktoreak

* Jeanne Calvière
* Georges Méliès
* Jeanne d'Alcy

## Erreferentziak

* ↑ Philippe Rège. Encyclopedia of French Film Directors, Volume 1
* ↑ Joan of Arc

## Kanpo estekak

* imdb.com
* Datuak: Q1236304
* Multimedia: Jeanne d'Arc (1900 film) / Q1236304
# Ana Sarobe

Ana Sarobe (Nafarroa, 1949) andereño aitzindarietako bat izan zen Iruñerrian.
Irakaslea izan zen, andereño-erresidentziatik pasata, eta geroztik milaka istorio bildu ditu Iruñerriko lehenbiziko ikastolen sorreran parte hartu baitzuen, eta ondare hark bizirik segitzen du.
Lan horiekin guztiekin uztartu behar izan du zaintza, euskal presoen senideena, euskaldun berriena, pentsionistena, eta uste du emakumeen gainean erortzen dela zaintzaren ardura guztia. Zaintza-lana lan formala gisa hartua izan dadin eskatrzen du berak.
Irakasle erretiratua da orain, eta ONEKA elkartean ari da hilero oso pentsio txikiarekin bizi behar diren emakumeen alde lanean.

## Erreferentziak

* 1 2 «Esker onez | Ana Sarobe» hamaika telebista 2024-10-12 (Noiz kontsultatua: 2025-02-05).
* 1 2 3 (Gaztelaniaz) Lizarraga, Amaya. (2024-10-04). «Un espacio seguro más allá de las fronteras» Diario de Noticias de Navarra (Noiz kontsultatua: 2025-02-05).
* ↑ (Gaztelaniaz) Solé, Ramón. (2025-01). ««En Bilbo tenemos que contrarrestar a quienes se empeñan en que esto no tenga final»» naiz: (Noiz kontsultatua: 2025-02-05).
* ↑ «PressReader.com - Digital Newspaper & Magazine Subscriptions» www.pressreader.com (Noiz kontsultatua: 2025-02-05).
* ↑ Hamaika Telebista. (2019-07-03). Ana Sarobe, eskubideen alde borrokan. (Noiz kontsultatua: 2025-02-05).

## Ikus, gainera

* Andereño (ikastolak)
* Kontxi Erro
* Elbira Zipitria
* Miren Egaña Goya
* Miren Koruko Gonzalez Galarraga

## Kanpo estekak

* «Esker onez | Ana Sarobe» elkarrizketa Hamaika telebistan
* Datuak: Q132151670
# Let Me Dream Again

Let Me Dream Again George Albert Smith zinemagilearen film mutua da, 1900. urtekoa. Tom Green eta Laura Bayley aktoreek antzeztu zuten.

## Aktoreak

* Tom Green
* Laura Bayley

## Erreferentziak

* ↑ Let Me Dream Again
* ↑ Julia Eckel, Bernd Leiendecker, Daniela Olek, Christine Piepiorka. (Dis)Orienting Media and Narrative Mazes

## Kanpo estekak

* imdb.com
* Datuak: Q3216392
# How It Feels to Be Run Over

How It Feels to Be Run Over Cecil M. Hepworth zinemagilearen film mutua da, 1900. urtekoa. Cecil M. Hepworth eta May Clark aktoreek antzeztu zuten.

## Aktoreak

* Cecil M. Hepworth
* May Clark

## Erreferentziak

* ↑ Deborah Cartmell. A Companion to Literature, Film, and Adaptation
* ↑ How It Feels to Be Run Over

## Kanpo estekak

* imdb.com
* Datuak: Q5917877
# The House That Jack Built

The House That Jack Built George Albert Smith zinemagilearen film mutua da, 1900. urtekoa. Harold Smith eta Dorothy Smith aktoreek antzeztu zuten.

## Aktoreak

* Harold Smith
* Dorothy Smith

## Erreferentziak

* ↑ Richard Abel. Encyclopedia of Early Cinema
* ↑ The House That Jack Built

## Kanpo estekak

* imdb.com
* Datuak: Q4165170
# Hamlet (1900eko filma)

Hamlet edo Le Duel d'Hamlet Clément Maurice zinemagilearen film mutua da, 1900. urtekoa. Sarah Bernhardt, Pierre Magnier eta Suzanne Seylor aktoreek antzeztu zuten. Bi minutuko filmak Hamlet eta Laertres arteko V. ekitaldiko duelua irudikatzen du.

## Aktoreak

* Sarah Bernhardt: Hamlet
* Pierre Magnier: Laertes
* Suzanne Seylor

## Erreferentziak

* ↑ Le duel d’Hamlet
* ↑ Peter Cochran. Small-Screen Shakespeare

## Kanpo estekak

* imdb.com
* Datuak: Q5645442
# Mike Ratledge

Michel Roland Ratledge (Maidstone, 1943ko maiatzaren 6a – 2025eko otsailaren 5a) ingeles musikaria izan zen, Soft Machine taldeko kude sortzailea.
Umetan musika heziketa klasikoa jaso zuen eta pianoa jotzen ikasi zuen. 1960ko hamarkadan, jazza galtzen hasi zen, eta psikologia eta filosofia ikasketak osatu zituen Oxfordeko Unibertsitatean.
1966an Soft Machine rock psikodelikoko taldea sortu zuen Robert Wyatt, Daevid Allen eta Kevin Ayersekin batera. Ratledge taldeko teklatu jotzailea izan zen. Haien musikak psikodelia eta jazz rocka hartu zituen. 1973an Mike Oldfielden Tubular Bells abestia jo zuen beste musikari batzuekin BBCrako. 1976an taldea utzi zuen bakarkako ibilbide bat jarraitzeko eta grabazio estudio bat egin zuen. Aktibo mantendu zen iragarki eta pelikuletarako musika konposatuz.

## Diskografia

| Urtea | Albuma | Artista |
| 1963 | Live 1963 | Daevid Allen Trio |
| 1964–68 | Canterburied Sounds Vols. 1-3 | Hainbat artista |
| 1967-68 | The Wilde Flowers | Wilde Flowers |
| 1969 | Joy of a Toy | Kevin Ayers |
| 1970 | The Madcap Laughs | Syd Barrett |
| 1971 | Just Us | Elton Dean & Just Us |
| 1972 | Bananamour | Kevin Ayers |
| 1974 | The Confessions of Dr. Dream and Other Stories | Kevin Ayers |
| 1977 | Instructions For Angels | David Bedford |
| 1978 | Planet Earth | Planet Earth |
| 1978 | Star Clusters Nebulae & Places in Devon / The Song of the White Horse | David Bedford |
| 1979 | Push Button | Rubba |
| 1980 | Wonderin' | Rollercoaster |
| 1981 | Cuts for Commercials Vol. 3 | Karl Jenkins & Mike Ratledge |
| 1981 | For Christmas, for Children | Karl Jenkins & Mike Ratledge |
| 1982 | Crystal Gazing | Mike Ratledge |
| 1983 | The Bad Sister | Mike Ratledge |
| 1995 | Adiemus: Songs of Sanctuary | Karl Jenkins |
| 2010 | Movement | Karl Jenkins & Mike Ratledge |
| 2010 | Some Shufflin' | Karl Jenkins & Mike Ratledge |
| 2013 | Riddles of the Sphinx | Mike Ratledge |

## Erreferentziak

* ↑ (Italieraz) «Morto Mike Ratledge, tastierista e fondatore dei Soft Machine» OndaRock (Noiz kontsultatua: 2025-2-5).

## Kanpo estekak

* Datuak: Q711107